CELEX: 32013D0427
Language: da
Date: 2013-08-02 00:00:00
Title: 2013/427/EU: Kommissionens gennemførelsesafgørelse af 2. august 2013 om EU-tilskud til planen for nødvaccination mod klassisk svinepest i Letland og Hviderusland og til gennemførelsen af overvågningsforanstaltninger i Letland, Litauen og Hviderusland i forbindelse med hasteforanstaltninger truffet til bekæmpelse af denne sygdom (meddelt under nummer C(2013) 4980)

8.8.2013   
            
            
               DA
            
            
               Den Europæiske Unions Tidende
            
            
               L 213/22
            
         KOMMISSIONENS GENNEMFØRELSESAFGØRELSE
   af 2. august 2013
   om EU-tilskud til planen for nødvaccination mod klassisk svinepest i Letland og Hviderusland og til gennemførelsen af overvågningsforanstaltninger i Letland, Litauen og Hviderusland i forbindelse med hasteforanstaltninger truffet til bekæmpelse af denne sygdom
   (meddelt under nummer C(2013) 4980)
   (Kun den lettiske og den litauiske udgave er autentiske)
   (2013/427/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 3, stk. 3, artikel 3, stk. 6, og artikel 8, og
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/202 (2), særlig artikel 84, og
   ud fra følgende betragtninger:
   
               (1)
            
            
               Eftersom den plan, der blev godkendt ved Kommissionens gennemførelsesafgørelse 2013/90/EU (3) er en tilstrækkeligt detaljeret ramme, jf. artikel 94 i Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (4), er nærværende afgørelse en finansieringsafgørelse vedrørende de udgifter, der er omhandlet i arbejdsprogrammet for tilskud.
            
         
               (2)
            
            
               Klassisk svinepest er en infektiøs virussygdom hos tamsvin og vildtlevende svin, som forårsager forstyrrelser i samhandelen inden for EU og eksporten til tredjelande.
            
         
               (3)
            
            
               I tilfælde af et udbrud af klassisk svinepest er der en risiko for, at sygdomsagensen bliver spredt til andre svinebedrifter i den pågældende medlemsstat, til andre medlemsstater og til tredjelande via handel med levende svin, produkter heraf, sæd, æg og embryoner og også via vildtlevende svin.
            
         
               (4)
            
            
               Ved Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (5) er der fastsat foranstaltninger, som skal gennemføres i tilfælde af et udbrud for at forhindre yderligere spredning af virusset.
            
         
               (5)
            
            
               I tilfælde af bekræftet forekomst af klassisk svinepest-virus hos vildtlevende svin, og hvis de foreliggende epidemiologiske data tyder på, at der er risiko for, at sygdommen vil sprede sig, er oral vaccination af vildtlevende svin i risikoområdet den mest effektive veterinærforanstaltning til begrænsning af spredning af sygdommen.
            
         
               (6)
            
            
               Letland indberettede den 20. november 2012 to primærtilfælde af klassisk svinepest hos vildtlevende svin i amterne Dagda og Zilupe, som ligger meget tæt på grænsen til Hviderusland og Rusland.
            
         
               (7)
            
            
               Efter disse udbrud gennemførte Letland overvågning for klassisk svinepest hos vildtlevende svin og efterfølgende hos tamsvin i hobbybesætninger i områderne omkring primærtilfældene med henblik på at afgrænse det inficerede område.
            
         
               (8)
            
            
               Ved gennemførelsesafgørelse 2013/90/EU godkendtes den af Letland forelagte plan for udryddelse af klassisk svinepest hos og nødvaccination af vildtlevende svin, så snart de miljømæssige forhold tillader det i de pågældende områder, jf. artikel 16, stk. 1, og artikel 20, stk. 2, fjerde afsnit, i direktiv 2001/89/EF.
            
         
               (9)
            
            
               I henhold til lettisk lovgivning betragtes udbrud af klassisk svinepest som en nødsituation, og efter aftale med regeringen blev der givet tilladelse til at anvende hasteproceduren for indkøb af vaccine uden en offentlig udbudsprocedure for at sikre, at der var vaccine til rådighed til vaccinationskampagnen i foråret 2013.
            
         
               (10)
            
            
               Da det inficerede område ligger tæt på Hviderusland, kan det ikke udelukkes, at inficerede vildtlevende svin krydser grænsen mellem Letland og Hviderusland, og EU-veterinærberedskabsteamet anbefalede efter kontrolbesøget på stedet i februar 2013 at udvide vaccinationsområdet til en 50 km bred stødpudezone på hviderussisk område langs Letlands grænse.
            
         
               (11)
            
            
               Med henblik på at vurdere den epidemiologiske udvikling i sygdommen hos vildtlevende svin og hos svin i hobbybesætninger var det hensigtsmæssigt hurtigt at gennemføre harmoniserede overvågningsaktiviteter og epidemiologiske undersøgelser baseret på serologiske og virologiske laboratorietest for klassisk svinepestvirus hos tamsvin og vildtlevende svin i visse højrisikoområder i nærheden af det inficerede område i både Letland, Hviderusland og Litauen.
            
         
               (12)
            
            
               Letland har fremlagt et overslag over udgifterne til planen for nødvaccination af vildtlevende svin mod klassisk svinepest med angivelse af det skønsmæssige antal vaccinedoser, der er nødvendige til Letlands område og vaccinationsstødpudezonen i Hviderusland, og de anslåede udgifter til gennemførelsen af disse vaccinationer. De anslåede udgifter til nødvaccination beløber sig til 221 800 EUR.
            
         
               (13)
            
            
               I første uge af april 2013 fremlagde Letland og Litauen et første overslag over udgifterne til gennemførelse af en epidemiologisk undersøgelse og foranstaltninger til overvågning for klassisk svinepest inden for rammerne af de øvrige trufne hasteforanstaltninger til bekæmpelse af sygdommen i Letland, Litauen og Hviderusland. De anslåede udgifter til overvågningsforanstaltningerne beløber sig til 227 000 EUR i Letland og Hviderusland og 17 000 EUR i Litauen.
            
         
               (14)
            
            
               Det er berettiget at gøre de udgifter, Letland har afholdt siden indberetningen af udbruddene, og som Litauen og Hviderusland har afholdt siden påbegyndelsen af overvågningsaktiviteterne, støtteberettigede med tilbagevirkende kraft, fordi de pågældende foranstaltninger er af afgørende betydning for at kunne afgrænse vaccinationsområdet og derigennem få sygdommen udryddet.
            
         
               (15)
            
            
               I henhold til artikel 3, stk. 6, i beslutning 2009/470/EF skal EU-tilskuddet udgøre 100 % af udgifterne til vaccine og 50 % af udgifterne til selve vaccinationen. På grund af behovet for at undgå uforholdsmæssigt store udgifter for EU-budgettet må der dog fastsættes maksimumsbeløb, som afspejler, hvad der er rimelig betaling for udgifter til levering af vaccinen og udgifter til gennemførelse af vaccinationen. Rimelig betaling er betaling for materiale eller en tjenesteydelse til en pris, der står i rimeligt forhold til markedspriserne. Det er derfor nu, i afventning af at Kommissionen foretager kontrol på stedet, nødvendigt at godkende et EU-tilskud til Letland og at fastsætte det beløb, der skal udbetales som første rate af EU-tilskuddet.
            
         
               (16)
            
            
               I henhold til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (6) skal veterinærforanstaltninger finansieres via den Europæiske Garantifond for Landbruget. Finanskontrollen af foranstaltningerne foretages i henhold til samme forordnings artikel 9, 36 og 37.
            
         
               (17)
            
            
               For at tilskuddet kan udbetales, kræves det, at de planlagte foranstaltninger reelt er blevet gennemført, og at myndighederne indgiver alle de nødvendige oplysninger til Kommissionen.
            
         
               (18)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   1.   I forbindelse med hasteforanstaltningerne til bekæmpelse af klassisk svinepest i 2013 er Letland berettiget til EU-tilskud til planen for nødvaccination af vildtlevende svin mod klassisk svinepest, som skal gennemføres i Letland og Hviderusland, på:
   
               a)
            
            
               100 % af udgifterne (ekskl. moms) til levering af vaccinedoserne
            
         
               b)
            
            
               50 % af udgifterne til løn og vederlag til personale, der gennemfører vaccinationen i Letland, og 50 % af de udgifter (ekskl. moms), der direkte er forbundet med gennemførelsen af vaccinationen i Letland.
            
         2.   De maksimumsbeløb, der godtgøres Letland for de i stk. 1 omhandlede udgifter, må ikke overstige:
   
               a)
            
            
               til indkøb af vaccine: 0,91 EUR i gennemsnit pr. dosis
            
         
               b)
            
            
               til vaccination: 0,18 EUR i gennemsnit pr. vaccinedosis distribueret i Letland
            
         
               c)
            
            
               130 800 EUR til vaccinationsudgifterne i Letland
            
         
               d)
            
            
               91 000 EUR til vaccinationsudgifterne i Hviderusland.
            
         Artikel 2
   1.   I forbindelse med hasteforanstaltningerne til bekæmpelse af klassisk svinepest er Letland og Litauen berettiget til EU-tilskud til udgifterne til laboratorietest som led i serologiske og virologiske overvågningsforanstaltninger hos tamsvin og vildtlevende svin i Litauen og Hviderusland fra den 1. april 2013 og i Letland fra den 20. november 2012.
   2.   EU-tilskuddet fastsættes til 50 % af Letlands og Litauens udgifter til de i stk. 1 omhandlede aktiviteter, dog højst:
   
               i)
            
            
               227 000 EUR til Letland
            
         
               ii)
            
            
               17 000 EUR til Litauen.
            
         3.   De maksimumsbeløb, der godtgøres Letland og Litauen for de i stk. 1 omhandlede aktiviteter, må ikke overstige i gennemsnit:
   
               i)
            
            
               0,5 EUR pr. tamsvin, der udtages prøver af
            
         
               ii)
            
            
               5 EUR pr. vildtlevende svin, der udtages prøver af
            
         
               iii)
            
            
               2 EUR pr. ELISA-test
            
         
               iv)
            
            
               10 EUR pr. PCR-test
            
         
               v)
            
            
               10 EUR pr. virologisk test.
            
         Artikel 3
   Med forbehold af resultaterne af kontrol på stedet i henhold til artikel 11, stk. 1, i beslutning 2009/470/EF udbetales der en første rate til Letland, som:
   
               a)
            
            
               er på op til 224 300 EUR
            
         
               b)
            
            
               en del af det i artikel 1 og 2 omhandlede EU-tilskud.
            
         Udbetalingen sker på grundlag af en officiel anmodning om godtgørelse fra Letland.
   Artikel 4
   De udgifter til de i artikel 1 og 2 omhandlede foranstaltninger, hvortil der kan ydes EU-tilskud, begrænses til de udgifter, som medlemsstater har til foranstaltningerne i punkt 1-4.
   
               1.
            
            
               Prøveudtagning:
               
                           a)
                        
                        
                           personale, uanset ansættelsesforhold, hvis arbejdsopgaver udelukkende eller delvis består i prøveudtagning; udgifterne vedrører kun de faktiske lønninger plus bidrag til sociale sikringsordninger og andre lovbestemte udgifter, der indgår i aflønningen, og
                        
                     
                           b)
                        
                        
                           generalomkostninger svarende til 7 % af summen af de i litra a) omhandlede udgifter.
                        
                     
         
               2.
            
            
               Laboratorietest:
               
                           a)
                        
                        
                           indkøb af testkit, reagenser og alle identificerbare hjælpematerialer, som specifikt anvendes til gennemførelse af laboratorietest
                        
                     
                           b)
                        
                        
                           personale, uanset ansættelsesforhold, hvis arbejdsopgaver udelukkende eller delvis består i gennemførelse af test i laboratoriets lokaler; udgifterne vedrører kun de faktiske lønninger plus bidrag til sociale sikringsordninger og andre lovbestemte udgifter, der indgår i aflønningen, og
                        
                     
                           c)
                        
                        
                           generalomkostninger svarende til 7 % af summen af de i litra a) og b) omhandlede udgifter.
                        
                     
         
               3.
            
            
               Indkøb og opbevaring af vaccinedoser og/eller vaccine og madding til vildtlevende dyr.
            
         
               4.
            
            
               Distribution af vaccine og lokkemad til vildtlevende dyr:
               
                           a)
                        
                        
                           personale, uanset ansættelsesforhold, hvis arbejdsopgaver udelukkende eller delvis består i distribution af vaccinelokkemad; udgifterne vedrører kun de faktiske lønninger plus bidrag til sociale sikringsordninger og andre lovbestemte udgifter, der indgår i aflønningen
                        
                     
                           b)
                        
                        
                           generalomkostninger svarende til 7 % af summen af de i litra a) omhandlede udgifter.
                        
                     
         Artikel 5
   1.   Det i artikel 1 og 2 omhandlede EU-tilskud udbetales på grundlag af:
   
               a)
            
            
               en endelig teknisk rapport i overensstemmelse med bilag I om den tekniske gennemførelse af nødvaccinationen, herunder de opnåede resultater i perioden 1. april 2013 til 31. december 2013
            
         
               b)
            
            
               en endelig teknisk rapport i overensstemmelse med bilag II om den tekniske gennemførelse af overvågningsforanstaltningerne, herunder de opnåede resultater i perioden fra den 20. november 2012 i Letland og fra den 1. april 2013 i Litauen til den 31. december 2013
            
         
               c)
            
            
               en endelig finansiel rapport i elektronisk form i overensstemmelse med bilag III om de udgifter, der er afholdt i Letland i perioden 20. november 2012 til 31. december 2013 og i Litauen i perioden 1. april 2013 til 31. december 2013
            
         
               d)
            
            
               resultaterne af kontrol på stedet i henhold til artikel 11, stk. 1, i beslutning 2009/470/EF.
            
         Dokumentationen, der understøtter de i litra a)-c) omhandlede rapporter, gøres tilgængelig i forbindelse med kontrol på stedet foretaget af Kommissionen, jf. litra d).
   2.   Den i stk. 1, litra a)-c), omhandlede endelige tekniske rapport og endelige finansielle rapport fremlægges senest den 1. april 2014. Overholdes denne tidsfrist ikke, reduceres EU-tilskuddet med 25 % for hver kalendermåned, fristen overskrides, medmindre forsinkelsen skyldes behørigt begrundede omstændigheder.
   Artikel 6
   Denne afgørelse er rettet til Republikken Letland og Republikken Litauen.
   
      Udfærdiget i Bruxelles, den 2. august 2013.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EUT L 298 af 26.10.2012, s. 1.
   
      (3)  EUT L 47 af 20.2.2013, s. 70.
   
      (4)  EUT L 362 af 31.12.2012, s. 1.
   
      (5)  EFT L 316 af 1.12.2001, s. 5.
   
      (6)  EUT L 209 af 11.8.2005, s. 1.
   
      BILAG I
      
         Endelig teknisk rapport om nødvaccinationen mod klassisk svinepest hos vildtlevende svin
      
      Medlemsstat: …
      Dato: …
      
                  1.
               
               
                  Teknisk evaluering af situationen:
                  
                              1.1.
                           
                           
                              Epidemiologiske kort:
                           
                        
            
                  2.
               
               
                  Oplysninger om vaccinationen:
                  
                              2.1.
                           
                           
                              Beskrivelse af den anvendte vaccine:
                           
                        
                              2.2.
                           
                           
                              Antal distribuerede vaccinedoser:
                              
                                          Medlemsstat eller tredjeland (region/område)
                                       
                                       
                                          Antal vaccinedoser foråret 2013
                                       
                                       
                                          Antal vaccinedoser sommeren 2013
                                       
                                       
                                          Antal vaccinedoser efteråret 2013
                                       
                                       
                                          Antal vaccinedoser I ALT 2013
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          I alt
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        
            
                  3.
               
               
                  Oplysninger om, hvorvidt målene er nået, og tekniske vanskeligheder:
               
            
   
      BILAG II
      
         Endelig teknisk rapport om overvågningsforanstaltningerne vedrørende klassisk svinepest hos vildtlevende svin og tamsvin
      
      Medlemsstat:…
      Dato:…
      
                  1.
               
               
                  Teknisk evaluering af situationen:
                  
                              1.1.
                           
                           
                              Epidemiologiske kort:
                           
                        
                              1.2.
                           
                           
                              Oplysninger om overvågningen:
                              
                                          Medlemsstat eller tredjeland (region/område)
                                       
                                       
                                          Antal tamsvin omfattet af prøveudtagningen
                                       
                                       
                                          Antal vildtlevende svin omfattet af prøveudtagningen
                                       
                                       
                                          Testtype (1)
                                          
                                       
                                       
                                          Antal test
                                       
                                       
                                          Antal positive tamsvin
                                       
                                       
                                          Antal positive vildtlevende svin
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          I alt i 2013
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        
            
                  2.
               
               
                  Oplysninger om, hvorvidt målene er nået, og tekniske vanskeligheder:
               
            
                  3.
               
               
                  Yderligere epidemiologiske oplysninger: epidemiologiske undersøgelser, fundne døde dyr, aldersfordelingen af positive reagenter, fundne læsioner osv.:
               
            
         (1)  Angiv: ELISA, PCR, Ag-ELISA, isolation, andet (specificeres).
   
   
      BILAG III
      
         Endelig finansiel rapport
      
      Medlemsstat: …
      Dato: …
      
                  1.
               
               
                  Nødvaccination mod klassisk svinepest hos vildtlevende svin:
                  
                               
                           
                           
                              Antal distribuerede vaccinedoser
                              (1)
                           
                           
                              Udgifter til indkøb af de distribuerede vaccinedoser (1)
                              
                              (2)
                           
                           
                              Udgifter til løn og vederlag (personale rekrutteret specifikt til opgaven) til distribution af vaccine (1)
                              
                              (3)
                           
                           
                              Generalomkostninger (7 %) (1)
                              
                              
                                 
                           
                           
                              Udgifter i alt (1)
                              
                              
                                 
                           
                        
                              Foråret (dobbelt: 2 × distributionskampagne)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Sommer (dobbelt: 2 × distributionskampagne)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Efteråret (dobbelt: 2 × distributionskampagne)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              I alt i 2013
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
                  2.
               
               
                  Overvågningsforanstaltninger vedrørende klassisk svinepest hos vildtlevende svin og tamsvin:
                  
                              Laboratorietest
                           
                        
                               
                           
                           
                              Antal udførte test
                           
                           
                              Udgifter til test (2)
                              
                           
                        
                              Laboratorietest
                              (1)
                           
                           
                              Personale
                              (2)
                           
                           
                              Generalomkostninger
                              
                                 
                           
                           
                              Udgifter I alt
                              
                                 
                           
                        
                              Serologiske test
                              (ELISA)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              PCR-test
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Virologiske test
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Prøveudtagning
                           
                        
                               
                           
                           
                               
                           
                           
                              Udgifter til prøveudtagning (2)
                              
                           
                        
                              Personale
                              (1)
                           
                           
                              Generalomkostninger
                              
                                 
                           
                           
                              Udgifter i alt
                              
                                 
                           
                        
                              Antal tamsvin omfattet af prøveudtagningen
                           
                           
                               
                           
                           
                               
                           
                           
                               
                           
                           
                               
                           
                        
                              Antal vildtlevende svin omfattet af prøveudtagningen
                           
                           
                               
                           
                           
                               
                           
                           
                               
                           
                           
                               
                           
                        
            Undertegnede attesterer, at:
      
                  —
               
               
                  der er tale om faktisk afholdte udgifter, som er bogført korrekt og er støtteberettigede i henhold til denne afgørelse
               
            
                  —
               
               
                  alle bilag for udgifterne er til rådighed til revisionsformål
               
            
                  —
               
               
                  der ikke er ansøgt om andre EU-tilskud til disse foranstaltninger, og at alle indtægter fra aktiviteter som led i disse foranstaltninger er anmeldt til Kommissionen
               
            
                  —
               
               
                  programmet er gennemført i overensstemmelse med de relevante EU-retsforskrifter
               
            
                  —
               
               
                  der er etableret kontrolprocedurer, som især har til formål at kontrollere, at de anmeldte beløb er korrekte, samt at forebygge, opdage og korrigere uregelmæssigheder.
               
            Dato:
      Den operationelle leders navn og underskrift:
      
         (1)  Alle udgifter er ekskl. moms.
      
         (2)  Alle udgifter er ekskl. moms.